
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”



Nr. 11247/29.06.2020
REFERAT DE APROBARE 
PRIVIND OPORTUNITATEA PROIECTULUI DE HOTĂRÂRE
privind  aprobarea Metodologiei de acordare a unui ajutor financiar familiilor pentru plata serviciilor oferite de bonă

Motivul emiterii proiectului de hotărâre
1. Descrierea situatiei actuale 
	În vederea respectării, promovării și garantării drepturilor copilului, autoritățile administrației publice locale vin în sprijinul familiilor cu copii de vârstă preșcolară prin acordarea unui ajutor financiar pentru serviciile oferite de bonă în condițiile prevăzute de Legea nr. 35/2020 privind acordarea unui ajutor financiar familiilor pentru plata serviciilor oferite de bonă și de Legea nr. 167/2014 privind exercitarea profesiei de bonă. Orice reglementări adoptate în domeniul respectării şi promovării drepturilor copilului, se subordonează cu prioritate principiului interesului superior al copilului. Principiul interesului superior al copilului va prevala în toate demersurile şi deciziile care privesc copiii, întreprinse de autorităţile publice.
	Exercitarea profesiei de bonă are drept scop asigurarea serviciilor specializate de îngrijire şi supraveghere a copilului, conform următoarelor principii: 
a) respectarea şi promovarea cu prioritate a interesului superior al copilului; 
b) egalitatea şanselor şi nediscriminarea; 
c) primordialitatea responsabilităţii reprezentantului legal al copilului cu privire la respectarea şi garantarea drepturilor copilului; 
d) asigurarea unei îngrijiri individualizate şi personalizate pentru fiecare copil;
e) respectarea demnităţii copilului;
 f) ascultarea opiniei copilului şi luarea în considerare a acesteia, ţinând cont de vârsta şi de gradul său de maturitate.

2. Schimbari preconizate și rezultate așteptate:
De ajutorul financiar acordat de Consiliul Local al Municipiului Timișoara pentru plata serviciilor oferite de bonă vor putea beneficia persoanele care au în întreținere copii de vârstă preșcolară ale căror venituri sunt de până la 3.500 lei pe membru de familie.

Pentru acordarea ajutorului financiar prevăzut de Legea nr. 35/2020 privind acordarea unui ajutor financiar familiilor pentru plata serviciilor oferite de bonă, se impune reglementarea unei proceduri. În acest sens propun Consiliului Local al Municipiului Timișoara proiectul de hotărâre privind aprobarea Regulamentului de acordare a unui ajutor financiar familiilor pentru plata serviciilor oferite de bonă.
3. Alte informatii - nu este cazul
4. Concluzii
Prezentul referat de aprobare însoțit de proiectul de hotărâre se va transmite către Direcția de Asistență Socială în vederea întocmirii raportului de specialitate.

Propunem promovarea proiectului de Aprobare a Metodologiei de acordare a unui ajutor financiar familiilor pentru plata serviciilor oferite de bonă conform Anexei 

